
ВЪТРЕШНИ ПРАВИЛА
ЗА НАМАЛЯВАНЕ НА РИСКА ОТ ИНФЕКЦИЯ ,СПАЗВАНЕ НА ВРЕМЕННИТЕ ПРОТИВОЕПИДЕМИЧНИ МЕРКИ ПРИ ОРГАНИЗИРАНЕ НА ДЕЙНОСТТА НА ДГ №105 „РАКЕТА“  ПРЕЗ УЧЕБНАТА 2022-2023 ГОДИНА ЗА СПРАВЯНЕ С ПАНДЕМИЯТА ОТ COVID-19
I. Спазване на физическа дистанция между децата от отделни групи, между персонала на отделни групи и между родителите и персонала на детската градина:
1. Организиране , при възможност, на работата с деца в една и съща група и с един и същи персонал;
2. Недопускане, при възможност , смесването на деца от отделни групи при провеждане на дейности по обща/ допълнителна подкрепа, както и на допълнителни образователни дейности / ДОД/.
3. Работата на психолозите, логопедите , ресурсните учители и преподаватели от ДОД в ДГ се организира индивидуално или в малки групи при следните условия:
3.1. след приключване на работата с всяко дете или група помещението се проветрява, дезинфекцира се работното пространство и всички контактни повърхности, а използваните материали , които позволяват измиване и дезинфекциясе измиват с топла вода и сапун или се дезинфекцират.
3.2. работата със следващо дете или група започва не по –рано от 20 мин. след приключване на работата  с предходното дете или група;
3.3. провеждане на дейности на открито , когато метеорологичната обстановка позволява това.
4. 	Комуникацията между родители и персонал / провеждане на родителски срещи и др. / да се осъществява от разстояние / по телефон, електронна поща, платформи и др./ , а при необходимост  от пряка комуникация да се спазват изискванията за физическа дистанция от 1,5м или на открито;
5. 	Провеждането на събрания на обществени съвети, общи събрания и педагогически съвети да се осъществява в електронна среда, а при нужда от пряка комуникация да се провеждат при спазване на изискванията за физическа дистанция от 1,5м, проветряване на помещенията и дезинфекция на повърхности.
II. Хигиена на ръцете:
1. Осигуряване на течаща топла вода, течен сапун и салфетки за еднократна употреба за подсушаване на ръцете във всяко санитарно помещение, както и в тоалетните за всички деца и персонала; ежедневно проследяване за изразходването им и своевременното им осигуряване;
2. Осигуряване на подходящи дезинфектанти за ръце , които да се използват, когато дете/лице не е в близост до топла вода и течен сапун;
3. Задължително измиване на ръцете на децата преди хранене и след използване на тоалетната. Създаване на навици за миене на ръцете със сапун и топла вода след посещение на тоалетна, преди хранене, след отдих на открито, при кихане и кашляне.
III. Провеждане на сутрешен прием и засилен сутрешен филтър:
1. Осъществяване на сутрешния прием на децата през всички възможни входове на ДГ/ясла с цел недопускане смесването на деца от различни групи;
2. Провеждане на засилен сутрешен филтър за недопускане на деца с клинични симптоми на COVID – 19, както и за други заразни болести.
IV. Проветряване, почистване и дезинфекция
Извършва се съгласно Наредба №26/ 2008г. за устройството и дейността на детските ясли и здравните изисквания към тях и Наредба №3/ 2007г. за здравните изисквания към детските градини, като допълнително се провежда:
1. Проветряване на помещенията за най-малко 5 минути на всеки астрономически час в съответствие с метеорологичните условия;
2. Ежедневно двукратно влажно почистване и дезинфекция на всички критични точки:подове, маси, дръжки на врати, прозорци, ключове за осветление, парапети, уреди, екрани , тоалетни помещенияи др.
3. При подходящи метеорологични условия децата от ДГ/ ясла престояват минимум 2/ два/астрономични часа на ден  на двора на детската градина.
4. Правилата влизат в сила от 15.09.2022г.
Правилата ще бъдат отворени и променяни винаги, когато е необходимо!

 Отговорни лица за прилагане на правилата:

1. Мая Вукова                  - мед. спезиалист „Здр.к-т“
2. Светла Йорданова       - мед. спезиалист „Здр.к-т“
     
 Правилата са разработени на основание Заповед № РД-01-435/ 09.09.2022г. на Министъра на здравеопазването и в съответствие с Националния оперативен план за справяне с пандимията / 14.07.2022г. за обучение и действия с временни противоепидемични мерки за справяне с пандемията  в детските ясли, детските градини и училищата съвместно с  колектива на ДГ №105 „Ракета“, обсъдени  и приети с решение на  Педагогически съвет  № 1   / 16.09. 2022 г.    и утвърдени със заповед на директора № ЗД- ……… / ………09.2022 г

